**UZŅĒMUMA LĪGUMS Nr. RPA-23-37-lī**

**Iepirkumam ,,Rīgas Brāļu kapu teritorijas ūdensapgādes inženiertīklu sistēmas atjaunošanas projekta 1. kārtas realizācija”**

**identifikācijas Nr. PA RPA 2023/11**

|  |  |
| --- | --- |
| Rīgā, | Dokumenta datums ir tā pēdējā elektroniskā paraksta datums |

**Rīgas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora Gunāra Nāgela personā, kurš rīkojas saskaņā ar Rīgas domes 2023. gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74. punktu un Rīgas domes 2011.gada 15.februāra nolikuma Nr.96 „Rīgas pašvaldības aģentūras “Rīgas pieminekļu aģentūra” nolikums” 9.2.apakšpunktu, turpmāk tekstā – Pasūtītājs, no vienas puses, un

**SIA “BIGSA”,** Reģ. Nr. 40103540538, Būvkomersanta Reģ.Nr.14810, adrese Zemzaru iela 3, Mārupe, Mārupes novads, LV-2167, valdes locekļa Aleksandra Komsjukova personā, turpmāk tekstā – Izpildītājs, no otras puses, kopā saukti – Puses, noslēdz līgumu, turpmāk tekstā – Līgums, par sekojošo:

**Līguma priekšmets**

1. Pasūtītājs uzdod un Izpildītājs apņemas ar saviem spēkiem, saskaņā ar Līguma noteikumiem, tehnisko specifikāciju veikt Pasūtītāja rīkotā iepirkuma Nr. PA RPA 2023/11 “Rīgas Brāļu kapu teritorijas ūdensapgādes inženiertīklu sistēmas atjaunošanas projekta 1. kārtas realizācija” (turpmāk – Iepirkums) inženiertīkla sistēmas atjaunošanas projekta darbus (turpmāk – Darbi), Aizsaules ielā 1B, Rīgā.
   1. Darbi veicami ar pienācīgu rūpību, kas atbilst attiecīga veida, materiāla un izpildījuma vispārpieņemtajai praksei.

**Līguma sastāvdaļas**

1. Līgums sastāv no šādām daļām:
   1. Līgums;
   2. Pielikumi:
      1. Tāme;
      2. Pieteikums iepirkumam.
   3. Interpretējot Līgumu vai kādu tā daļu ir jāņem vērā visas minētās daļas, kas tulkojamas kopsakarībā.

# Līguma termiņš

1. Līgums stājas spēkā no brīža, kad to parakstījušas Puses, un darbojas līdz pilnīgai abu Pušu saistību izpildei.
   1. Darbu izpildes termiņš ir **2023. gada 15. oktobris**.
   2. Līguma termiņš pagarinās sekojošos gadījumos:
      1. iestājoties nepārvaramas varas apstākļiem;
      2. Darbu veikšanai ilgstošu nelabvēlīgu laika apstākļu gadījumā;
      3. izdarot izmaiņas Darba apjomā – par laiku, kas nepieciešams papildus Darbu izpildei;
      4. citos Līgumā minētos gadījumos, kā arī Pusēm savstarpēji vienojoties.
      5. Vienošanās par Līguma termiņa pagarināšanu noformējama rakstveidā.

# Līguma summa un norēķinu kārtība

1. Līguma summa par Līguma 1. punktā minēto Darbu izpildi, ieskaitot materiālu, transporta, darbaspēka u.c. izmaksas, ir 30550,56 EUR (trīsdesmit tūkstoši pieci simti piecdesmit eiro un 56 centi) bez PVN **.**
   1. PVN maksājumus valsts budžetā veic Pasūtītājs saskaņā ar Pievienotās vērtības nodokļa likuma 142.pantu.
   2. Līguma summas samaksa tiek veikta sekojoši zemāk.
   3. Noslēguma maksājums saskaņā ar pievienoto tāmi, kas sastādīta pēc iepirkumā pieteikumā iesūtītajām izmaksām un pievienotā darbu pieņemšanas – nodošanas akta abpusējas parakstīšanas.
   4. Pasūtītājs samaksu veic ar pārskaitījumu uz Izpildītāja norādīto kontu, saskaņā ar Līgumu un Izpildītāja izrakstīto un Pasūtītāja akceptēto rēķinu, 15 (piecpadsmit) dienu laikā no rēķina saņemšanas brīža.
   5. Rēķinu Izpildītājs Pasūtītājam iesniedz tikai elektroniski, atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par elektroniskā rēķina formātu, izmantojot manuālu rēķina informācijas ievades Web formu  portālā http://[www.eriga.lv](http://www.eriga.lv), sadaļā „Rēķinu iesniegšana”.
   6. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
   7. Puses vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
   8. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
   9. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.

# Izpildītāja pienākumi un tiesības

1. Izpildītājam ir pienākums:
   1. šī Līguma ietvaros kvalitatīvi un savlaicīgi veikt visu Darbu ar saviem materiāliem un saviem spēkiem, t.i., ar savām ierīcēm (mehānismiem un instrumentiem), izmantojot savas profesionālās iemaņas, ar tādu rūpību, kādu var sagaidīt no krietna un rūpīga izpildītāja vai uz sava riska, atbildību un uz sava rēķina pieaicinot citus kvalificētus speciālistus (fiziskas vai juridiskas personas) atsevišķu darbu izpildei, šajā līgumā noteiktajā kārtībā un termiņos;
   2. Objektā stingri ievērot visas normatīvajos aktos noteiktās prasības, kā attiecībā uz Darba organizācijas un drošības tehnikas, tā arī attiecībā uz ugunsdrošības, apkārtējās vides aizsardzības, ceļu satiksmes noteikumus un iekšējās kārtības noteikumiem;
   3. Rakstveidā informēt Pasūtītāja kontaktpersonu par visiem Darbu veikšanas zonā notiekošajiem apstākļiem, kas apgrūtina, vai var apgrūtināt darbu izpildi;
   4. Nodrošināt teritorijas tīrību un kārtību izrietoši no Darbu veikšanas. Pēc Darbu izpildes sakārtot teritoriju un savākt būvgružus, citus materiālus;
   5. Uzņemties risku par nelaimes gadījumiem Darbu izpildes vietā, zaudējumu nodarīšanu trešajām personām līdz Darbu izpildei;
   6. Ievērot vispārpieņemtos kultūras mantojuma saglabāšanas standartus un normatīvos aktus, kas reglamentē noteikto Darbu veikšanu.
   7. gadījumā, ja Darba veikšanas gaitā tiek atklāts, ka izpildītais Darbs veikts nepieņemamā kvalitātē un neatbilst Pasūtītāja prasībām, novērst norādītos trūkumus saviem līdzekļiem abpusēji saskaņotā termiņā;
   8. brīdināt Pasūtītāju pirms konkrēto darbu sākuma par Līgumā neparedzētiem apstākļiem, kas var ietekmēt Darbu izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās.
   9. pēc visu Darbu pabeigšanas nodot veiktos Darbus Pasūtītājam, sastādot par to attiecīgu pieņemšanas – nodošanas aktu, saskaņā ar šī Līguma noteikumiem;
   10. izpildīt citus šajā līgumā paredzētos noteikumus un pienākumus.
   11. Izpildītājam ir tiesības:
       1. uz sava riska un atbildības pieaicināt apakšuzņēmējus;
       2. saņemt Līguma termiņā pagarinājumu šajā Līgumā noteiktajos gadījumos;
       3. savlaicīgi saņemt no Pasūtītāja jebkuru informāciju, kas varētu traucēt Līguma izpildei vai būt par pamatu Līguma termiņa pagarināšanai;
       4. ja Darbu izpildes laikā tiek atklāti neparedzēti darbi, kuru izpilde ir nepieciešama kvalitatīvai šajā Līgumā minēto Darbu izpildei, Izpildītājam ir par tiem jāinformē Pasūtītājs. Izpildītājam ir tiesības veikt šādus darbus un saņemt par tiem samaksu tikai pēc attiecīgas rakstveida vienošanās noslēgšanas;
       5. savlaicīgi saņemt atlīdzību par kvalitatīvi izpildītiem darbiem šajā Līgumā noteiktajos termiņos un apmērā.

# Pasūtītāja pienākumi un tiesības

1. Pasūtītājam ir pienākums:
   1. nodot Izpildītājam Darbu veikšanai nepieciešamos dokumentus un visā Līguma darbības laikā iespēju robežās nodrošināt Izpildītāju ar visu tam nepieciešamo informāciju un dokumentāciju, kas ir Pasūtītāja rīcībā;
   2. savlaicīgi rakstveidā brīdināt Izpildītāju par paredzamajām izmaiņām vai citiem apstākļiem, kuru rezultātā varētu pagarināties Darbu izpildes termiņš un mainīties Līguma summa;
   3. pēc Darbu pabeigšanas pieņemt Izpildītāja veiktos Darbus Līgumā noteiktajā kārtībā;
   4. norēķināties ar Izpildītāju par šajā Līgumā paredzētu, kvalitatīvi izpildītu un pieņemtu Darbu, saskaņā ar šī Līguma noteikumiem.
   5. Pasūtītājam ir tiesības:
      1. kontrolēt šī Līguma noteikumu izpildi un norādīt uz Darbu veikšanas gaitā pieļautajiem trūkumiem;
      2. izdarīt grozījumus veicamo darbu apjomos, iepriekš vienojoties ar Izpildītāju par darbu izpildes termiņa un izmaksu izmaiņām;
      3. Uzraudzīt ka darbi tiks veikti atbilstoši LR normatīvo aktu prasībām un tiks pielietoti tikai sertificēti un ar pasūtītāju saskaņoti materiāli un preces atbilstoši Eiropas savienības (turpmāk – ES) standartiem un LR normatīvajiem aktiem

# Darbu nodošanas un pieņemšanas kārtība

1. Pēc Darbu pabeigšanas Izpildītājs iesniedz Pasūtītājam parakstīšanai nodošanas – pieņemšanas aktu. Pasūtītājs novērtē izpildītos Darbus un piecu darba dienu laikā paraksta aktu vai sniedz motivētu atteikumu.
   1. Līgumā noteiktie Darbi ir uzskatāmi par pabeigtiem datumā, kas norādīts abpusēji parakstītajā Darbu nodošanas – pieņemšanas aktā.
   2. Darbu pieņemšanas – nodošanas akts pēc tā abpusējas parakstīšanas kļūst par Līguma neatņemamu sastāvdaļu.
   3. Motivēta atteikuma gadījumā Puses vienojas par nepilnību novēršanu un sastāda defektu aktu, norādot novēršamās nepilnības, kā arī to novēršanas termiņus; defektu novēršanas termiņš nevar pārsniegt 20 (divdesmit) darba dienas, ja vien puses nevienojas citādi.
   4. Defektu aktos norādītās nepilnības Izpildītājs novērš uz sava rēķina.
   5. Pēc nepilnību novēršanas notiek atkārtota Darba nodošana un pieņemšana Līguma 7.punktā noteiktajā kārtībā.

# Garantijas

1. Pasūtītājs konstatē, ka darbi vai atsevišķas to daļas izpildītas nepilnīgi vai nekvalitatīvi, Izpildītājs apņemas divdesmit darba dienu laikā (piemērotos laika apstākļos) pēc attiecīgas pretenzijas saņemšanas uz sava rēķina novērst trūkumus.
   1. Izpildītājs nav atbildīgs par Pasūtītāja/trešo personu radītajiem šķēršļiem, kas radušies Darba izpildei.
   2. Veiktajiem darbiem un izmantotajiem materiāliem ir 2 (divu) gadu garantiju. Garantijas laikā bojājumu novēršanas laiks – iespējami īsākais, bet ne vēlāk kā 20 (divdesmit) darba dienu laikā (piemērotos laika apstākļos) no defektu akta sastādīšanas dienas.
   3. Nepilnības/trūkumi, kas radušies trešo personu vai nepārvarama spēka iedarbības rezultātā, tiek novērsti par samaksu, Pusēm savstarpēji vienojoties.

# Līdzēju atbildība

1. Par Līguma neizpildi vai nepienācīgu izpildi Līdzēji ir atbildīgi likumos paredzētajā kārtībā.
   1. Ja Izpildītājs Līguma 3.1. punktā minētajā termiņā nav paveicis Līguma 1.punktā norādītos darbus un iesniedzis Pasūtītājam Darbu pieņemšanas–nodošanas aktu, Izpildītājs maksā Pasūtītājam līgumsodu 0,5% (nulle komats pieci procenti) apmērā no Līguma summas, par katru nokavēto dienu, bet ne vairāk 10% (desmit procenti) no Līguma summas.
   2. Ja Pasūtītājs nokavē Līguma 4.3. punktā minēto norēķinu apmaksu, tad Pasūtītājs maksā Izpildītājam nokavējuma līgumsodu 0,5% (nulle komats pieci procenti) apmērā no nesamaksātās summas par katru nokavēto dienu, bet ne vairāk 10% (desmit procenti) no Līguma summas.
   3. Nokavējuma līgumsoda samaksa neatbrīvo nevienu no Pusēm no līgumsaistību izpildes.

# Nepārvaramas varas apstākļi

1. Puses tiek atbrīvotas no atbildības par daļēju vai pilnīgu šī Līguma saistību neizpildīšanu, ja tas noticis nepārvaramas varas apstākļu darbības dēļ.
   1. Tās puses, kurai iestājušies nepārvaramas varas apstākļi, pienākums ir rakstiski paziņot par to iestāšanos šī Līguma otrai pusei ne vēlāk kā 5 (piecas) kalendārās dienas pēc to iestāšanās. Šajā gadījumā Darbu izpildes termiņš tiek koriģēts atbilstoši dienu skaitam, kad darbojušies nepārvaramas varas apstākļi. Ja viena Līgumslēdzēja PUSE atsaucas uz nepārvaramas varas apstākļiem, tad pēc otras Līgumslēdzējas PUSES pieprasījuma pirmajai jāapstiprina šādu apstākļu iestāšanās un izbeigšanās ar attiecīgas kompetentas iestādes izziņu.
   2. Ja Līguma izpilde kļūst neiespējama nepārvaramas varas apstākļu darbības rezultātā, tad Puses vienojas par faktiski izpildīto darbu apmaksu līdz brīdim, kad Līgumā paredzēto saistību izpilde kļuvusi neiespējama.

# Līguma izbeigšana

1. Līgums var tikt izbeigts tikai šajā Līgumā noteiktajā kārtībā.
   1. Līgumu var izbeigt:
      1. Pusēm savstarpēji vienojoties;
      2. ja kāda no Pusēm atkāpjas no šī Līguma noteikumu izpildes un piecu darba dienu laikā pēc cietušās puses motivētas pretenzijas saņemšanas Līguma pārkāpums nav pārtraukts un tā negatīvās sekas novērstas.
   2. Līguma izbeigšana neatbrīvo Puses no līgumsoda samaksas, kā arī samaksas par jau izdarītajiem Darbiem.
   3. Ja Puses izmanto tiesības izbeigt Līgumu pirms termiņa, Puses sastāda atsevišķu aktu par faktiski izpildītajiem Darbiem un to vērtību. Izpildītājs 15 dienu laikā atmaksā Pasūtītājam saņemto summu, no kuras atskaitīta jau veikto darbu un darbu izpildei iegādāto materiālu vērtība, bet ja tā pārsniedz izmaksāto, tad Pasūtītājs piemaksā Izpildītājam par kvalitatīvi paveiktiem Darbiem un pielietotajiem materiāliem.
   4. Puses, kas vainojama Līguma pirmstermiņa izbeigšanā (t.i, puses, kura atkāpusies no līguma saistību izpildes, vai kuras vainojamas rīcības rezultātā otra puse vienpusēji uzteikusi līgumu), pienākums ir segt otrai pusei visus tai radušos zaudējumus.

# Strīdu izskatīšanas kārtība

1. Puses apņemas iespējamos strīdus un domstarpības, kas varētu rasties Līguma izpildes gaitā, risināt savstarpēju sarunu ceļā.
   1. Ja viena mēneša laikā neizdodas atrisināt radušos strīdus, tie nododami izskatīšanai Latvijas Republikas tiesā.

# Papildu noteikumi

# Līgums ir sastādīts un parakstīts 2 (divos) eksemplāros, katrs eksemplārs sastāv no 7 (septiņām) lappusēm, abiem līguma eksemplāriem ir vienāds juridiskais spēks. Viens Līguma eksemplārs glabājas pie Izpildītāja, otrs tiek nodots Pasūtītājam.

# Nekādi mutiski papildinājumi netiek uzskatīti par šī Līguma nosacījumiem. Jebkuras izmaiņas Līguma noteikumos ir spēkā tikai tad, ja tās ir noformētas rakstiski, un ir abpusēji parakstītas.

# Punktu virsraksti Līgumā iekļauti tikai uzskatāmības un ērtības labad, tie nav izmantojami Līguma teksta vai jēgas skaidrošanai.

# Līgums ir saistošs kā pusēm, tā arī to tiesību un pienākumu pārņēmējiem. Neviens no Līdzējiem nav tiesīgs no Līguma izrietošās saistības, tiesības un pienākumus pilnā apjomā vai daļēji nodot vai pieņemt bez otras puses rakstveida piekrišanas.

# Pasūtītāja kontaktpersona, kas kontrolē Līguma izpildi, ir Brīvības pieminekļa un Rīgas Brāļu kapu nodaļas vadītāja Una Jansone. Tel.nr. 67181696, e-pasts: [una.jansone@riga.lv](mailto:una.jansone@riga.lv) .

* 1. Izpildītāja kontaktpersona ir Valdes loceklis Aleksandrs Komsjukovs, Tel.nr. 26777845, e-pasts: [info.bigsa@inbox.lv](mailto:info.bigsa@inbox.lv) .
  2. Pielikumā: a)Tāme., b)Pieteikums iepirkumam.

# Pušu rekvizīti un paraksti

|  |  |
| --- | --- |
| **PASŪTĪTĀJS:**  **Rīgas pašvaldības aģentūra**  **„Rīgas pieminekļu aģentūra”**  Rīgas valstspilsētas pašvaldība  Rātslaukums 1, Rīga, LV-1050  NMR kods 90011524360  PVN Nr.LV90011524360  Banka: Valsts kase , TRELLV22  Konta Nr. LV23TREL980259704500B  RD iestādes kods: 233  direktors G.Nāgels\* | **IZPILDĪTĀJS:**  **SIA “BIGSA”**  Zemzaru iela 3, Mārupe, Mārupes novads, LV-2167  Reģ. Nr. LV40103540538  Banka: AS Swedbank,  HABALV22  Kods: LV46HABA0551033231777  valdes loceklis A. Komsjukovs \* |

*Vīzēts: Brīvības pieminekļa un Rīgas Brāļu kapu nodaļas vadītāja Una Jansone \**

*Jurists Konstantīns Zelčs-Vuškāns\**

*Galvenā speciāliste Iveta Reča\**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOG